World Missionary Press Kumaha Supados Tiasa Wawuh Sareng Allah Sundanese "Maraneh bakal nareangan Kami jeung tangtu kapanggih, sabab engke mah neanganana enya-enya terus jeung hate." KUMAHA SUPADOS TIASA WAWUH SAREG ALLAH Kumargi Abraham janten "sobat dalit Allah" ku sabab parantos masrahkeun manah sareng taat ka Gusti, saderek oge tiasa uninga ka Allah sareng ngalaman kaasih, kadameyan, sareng berekahNa. Uninga ka Allah balas tigin sareng leres-leres masrahkeun diri ka Mantenna mangrupikeun hal anu pangpentingna dina kahirupan urang. Kacida endahna yen Allah parantos nganyatakeun diriNa Kumanten ka jalmi anu milari Mantenna balas tigin. Upami saderek malik tina jalan nu kumaha karep sorangan sareng leres-leres masrahkeun diri ka Mantenna, RohNa bakal tumetep di lebet saderek. Teu aya hiji oge anu tiasa misahkeun saderek tina kaasihNa saupami urang percanten kana jangji-jangjiNa sareng ngingiring Mantenna ku kataatan. Saderek bakal mendakan yen Mantenna parantos nebus saderek ku harga nu kacida awisna, sareng kacida kersana Mantenna ngagaduhan hubungan anu endah sareng saderek. Geura miunjuk ka Mantenna nyuhunkeun kawijaksanaan sawaktos saderek nalungtik ayat-ayat Alkitab anu dipetik dina buku ieu. MUG AYA HIJI ALLAH - 1 Nya PANGERAN, ngan PANGERAN, anu jadi Allah urang teh. Masing nyaah ka PANGERAN Allah maraneh, terus jeung hate, terus jeung nyawa, sarta sing sakuatkuat. - Pamindo 6:4b, 5 PANGERAN ngajadikeun langit. Ngan Mantenna nu jumeneng Allah! Mantenna ngadegkeun bumi, diwangunna weweg tur langgeng. Dijadikeunana lain sangkan terus suwung, tapi supaya dicicingan ku manusa. Nya Mantenna nu ngadawuh, "Kami teh PANGERAN, taya deui Allah sejen." - Yesaya 45:18 "Ari pileun saksi Kami nya maraneh....Maraneh geus dihaja dipilih sangkan ngabdi ka Kami, sangkan nyaraho jeung palercaya ka Kami, sangkan yakin yen Kami teh Allah tunggal. Allah teh ngan Kami sorangan, euweuh deui, boh baheula, boh engke. Ngan Kami bae PANGERAN teh, hiji-hijina anu iasa nyalametkeun ka maraneh." - Yesaya 43:10, 11 "Supaya bangsa-bangsa saalam dunya nyarahoeun yen teu aya deui Allah ngan PANGERAN." - 1 Raja-raja 8:60
"Ka darieu ka Kami, eh manusa sajagat! Tangtu maraneh salamet! Ngan Kami bae Allah teh." - Yesaya 45:22 ALLAH TEH ASIHA SAREG MIRAH MAAH - 2 Estu PANGERAN teh welas asih, lautan kurnia, sabar adil palamarta, sarta jembar hampura-Na. Malah saenyana mah, sakumaha jauhna tanah ka langit, nya sakitu rosana kawelasana-Na ka sakur anu hormat ka Mantenna teh. - Jabur 103:8, 11 Tapi ka sakur nu hormat ka PANGERAN mah asih-Na teh langgeng,...jeung anu gumati kana timbalana-Na. - Jabur 103:17a, 18b Teu aya Allah sanes anu sapertos Gusti, nun PANGERAN, Gusti kersa maparin hampura kana dosa- dosa umat Gusti...sawangsulna malah mikaasih ka abdi-abdi teu aya watesna. - Mika 7:18 Asihing PANGERAN teh taya kandegna, welas-Na taya sudana, tetep seger lir hawa isuk, tur pasti lir surya medal. - Tangis Yermia 3:22, 23 Kudu nganuhunkeun ka PANGERAN, nuhun ku kasaeana-Na. Asih-Na langgeng sapapanjangna. - 1 Babad 16:34 "Abdi parantos apal, Gusti teh Allah anu sipat welas, sipat hampura, sabar teu aya watesna, sae salalamina, salamina sok tara cios bae ngahukum." - Yunus 4:2b ALLAH MIKAASIH KA AJEU - 3 "Ti nu jauh ge Kami nembongan ka maranehna.... salawasna ge Kami nyaah ka maraneh teh, nu matak ngan deudeuh bae." - Yermia 31:3 Kami henteu samar kana sagala pikersaeun ka maraneh. Nya eta seja nyenangkeun, lain rek nyilakakeun. Seja mere pijamugaeun ka hareup. - Yermia 29:11 Timbalan PANGERAN ka umat- Na, "Salilana Kami mikanyaah ka maraneh." - Malaki 1:2a Sakumaha bapa nyaaheun ka anakna, PANGERAN teh nyaaheun ka sakur anu hormat ka Mantenna. - Jabur 103:13 Bapa mah nya nyaho nya percaya Allah mikaasih ka urang teh. Urang bisa nyaahan teh lantaran Allah miheulaan asih ka urang. - 1 Yohanes 4:16a, 19 "Maneh disarengan ku PANGERAN, Allah maneh, maneh tangtu unggul ku pangawasa Mantenna. PANGERAN bakal mikaresep ka maneh, mikaasih, jeung maparin hirup anu anyar. Ku hal maneh PANGERAN nepi ka ngahariring awahing ku suka galih." - Sepanya 3:17 Satia asih Gusti mulya luhur, nun Allah! - Jabur 36:8a
HAL PAGPUJULA DIA KAHIRUPA YAETA CAKET SAREG ALLAH - 4 Tapi umat anu tetep aranut ka Allah bakal malik ngalawan. - Daniel 11:32b "Lamun hayang aya agulkeuneun, kudu agul teh lamun wawuh ka Kami, sarta ngarti kana pangersa Kami. Sabab kanyaah Kami taya watesna, sarta Kami salawasna midamel nu bener jeung nu saenyana. Nya kalakuan kitu karesep Kami. Kitu timbalan Kami, PANGERAN." - Yermia 9:24 Bagja jalma anu gumati kana parentah-Na, sarta ta'at ka Mantenna sagemblengna hate. - Jabur 119:2 "Mana anu rek dipilih ku maraneh ti PANGERAN, berkah-Na atawa panyapa-Na, rek milih hirup atawa rek milih paeh. Pilih anu pijamugaeun! Sing sumujud madep mantep ka PANGERAN Allah maraneh." - Pamindo 30:19b, 20a Lir uncal kangen kana cai tiis di susukan, nya kitu abdi kangen ka Gusti, nun Allah! - Jabur 42:2 PANGERAN ngadawuh, "Kami kersa nyarengan, maneh rek dibere kaunggulan." - Budalan 33:14 HIRUP AU PAJAUH SAREG ALLAH MAGRUPAKEU KABIASAA - 5 Sapanjang Kangjeng Raja tumut ka PANGERAN, ku Mantenna tangtos disarengan, ana Mantenna dipilari tangtos Mantenna mendakan. Sawangsulna upami Raja mungkur ti Mantenna, Mantenna oge tangtos nilarkeun. - 2 Babad 15:2b Saha nu ngarti kana hate manusa? Pinuh ku tipu daya, taya papadana; hese dicageurkeunana, geus kacida parnana. - Yermia 17:9 Aya jalan anu disangka pisalameteun, padahal brasna kana pipaeheun. - Siloka 16:25 Tah kitu Pangeran teh uninga ka jelema anu nurut ka Mantenna, anu kudu disalametkeun tina sagala gogoda; uninga ka jelema doraka, anu kudu dihukum jeung dikerem ngadago Poe Hukuman. - 2 Petrus 2:9 Dahan anu henteu tetep di Kami bakal dipiceun sina garing. Dahan-dahan nu karitu bakal ditumpukkeun tuluy dialung-alungkeun kana seuneu hurung, beak diduruk. - Yohanes 15:6 Sabalikna nu boga dosa tangtu diancurkeun, sarta turunanana tangtu disingkirkeun. - Jabur 37:38 MUG KU MILARI URAG TIASA WAWUH SAREG ALLAH - 6 Maraneh bakal nareangan Kami jeung tangtu kapanggih, sabab engke mah neanganana enya-enya
terus jeung hate. - Yermia 29:13 Pek kotektak mangka gemet, lir neangan...pependeman.... Bakal meunang kanyaho tina hal Allah. - Siloka 2:4, 5 "Kudu menta, tangtu bakal nampa, kudu neangan, tangtu bakal manggih, kudu ngetrokan, tangtu dibuka pantona." - Mateus 7:7 Taya saurang-urang acan jelema anu dipikaseneng ku Allah teu karana kapercayaanana. Sabab saha-saha anu datang ka Allah kudu percaya yen Allah teh aya, kudu percaya yen Allah tangtu ngaganjar ka jelema anu neangan Mantenna. - Ibrani 11:6 Kami nyaah ka anu nyaah ka kami. Sing saha nu neangan kami, tangtu bisa papanggih. - Siloka 8:17 PANGERAN teh murah asih ka nu ngandel ka Mantenna. - Tangis Yermia 3:25 Mun kuring jadi anjeun, pasti nyaluuh ka Allah, rek balaka sumeja sadaya-daya. - Ajub 5:8 ALLAH GERSAKEU URAG DOGKAP KA MATEA - 7 "PANGERAN Allah aranjeun teh sipat rahman sipat rahim, tangtu kersaeun nampi ka aranjeun, di mana aranjeun aranut deui ka Mantenna." - 2 Babad 30:9b Reh Gusti teh langsar manah, jembar hampura, murah asih ka sugri nu sok sasambat. - Jabur 86:5 Allah raketan, Mantenna ge tangtu ngaraketan deui. - Yakobus 4:8a PANGERAN nimbalan, "Hayu urang padukeun. Maraneh teh geus lestreng ku dosa, tapi ku Kami rek disina bodas beresih." - Yesaya 1:18a Mantenna deukeut ka sakur anu sasambat ka anu sasambatna ka Mantenna enya-enya. - Jabur 145:18 "Hiap datang ka Kami, sakur nu maropo jeung nu kalempohan sarta nu ngarasa beurat ku momotan, ku Kami rek direureuhkeun. Turut parentah Kami sarta diajar ka Kami. Kami teh lemah lembut jeung rendah hate, sarta maraneh baka ngarasa reureuh." - Mateus 11:28, 29 "Jelema anu ku Rama dipaparin- keun ka Kami, tangtu datang ka Kami sarta ku Kami moal datang ka ditolak." - Yohanes 6:37 ALLAH TEH SUCI - 8 "Nun PANGERAN,...Saha nu tiasa nandingan ka Gusti, anu pikahelokeun bawaning ku suci?" - Budalan 15:11a
"Taya deui anu suci ngan PANGERAN, Mantenna taya anu nyasami." - 1 Samuel 2:2a Allah Nu Maha Kawasa pamohalan kaliru. - Ayub 34:10b "Suci, suci, suci! Suci PANGERAN Nu Maha Kawasa! Kamulyaan Mantenna minuhan jagat!" - Yesaya 6:3b "Kami teh Allah anu maha luhur jeung suci, anu jumeneng salalanggengna. Panglinggihan Kami luhur jeung suci." - Yesaya 57:15a "Jelema mah taya nu hade, ngan Allah bae." - Markus 10:18b "Saha anu teu bade gimir ka Gusti? Saha anu moal ngaku kana kaagungan Gusti? Mung Gusti bae nu suci." - Wahyu 15:4a Bangsa-bangsa bakal maruji kaagungan jeung kadaulatan jenengana-Na. Suci Mantenna teh! - Jabur 99:3 "Suci-suci, suci Gusti Allah Nu Maha Kawasa, nu aya, nu geus aya, nu aya saterusna." - Wahyu 4:8b UMAT ALLAH KEDAH HIRUP SUCI - 9 Anjeun percaya yen Allah maha esa? Alus, sanajan roh-roh jahat oge percayaeun kitu, jeung kacida galimireunana ku Mantenna. Eh nu kalangsu, anjeun hayang nenjo bukti yen iman henteu jeung lampah teh percumah? - Yakobus 2:19, 20 PANGERAN ceuceub kana cara hirupna jalma doraka, tapi asih ka jalma nu hade lampah. - Siloka 15:9 Sing akur jeung pada batur, kudu dialajar hirup suci, sabab lamun teu kitu pamohalan bisa patenjo jeung Gusti. - Ibrani 12:14 Ari bedana antara putra-putra Allah jeung anak-anak Iblis teh tetela pisan, nya eta: Sing saha anu lampahna teu bener jeung teu nyaah ka dulur, eta lain putra Allah. - 1 Yohanes 3:10 Sabalikna masing suci kalakuan, sabab Allah anu geus nyaur aranjeun teh suci. - 1 Petrus 1:15 Usahakeun migawe nu bener, ulah migawe nu jahat, supaya bisa hirup. Lamun kitu. PANGERAN, Allah Nu Maha Kawasa bakal kersaeun nyarengan. - Amos 5:14a Saha nu meunang asup ka Bait- Na nu suci? Nu kaidinan teh sakur nu hade lampahna, wening hatena. - Jabur 24:3b, 4a HAL-HAL AU DIPARETAHKEU KU ALLAH - 10 Anu ku Mantenna dipundut ti urang nya eta: urang kudu migawe kaadilan, kudu nembongkeun
kanyaah salilana, sarta hirup ngahiji jeung Allah urang kalawan handap asor. - Mika 6:8b "'Masing nyaah ka Pangeran Allah maraneh, terus jeung hate, terus jeung nyawa, sing sakuat- kuat jeung sabudi akal, 'jeung 'Kudu nyaah ka batur kawas ka diri sorangan.'" - Lukas 10:27b "Hidep tangtu nyaho parentah- parentah anu kieu: Ulah maehan; ulah ngaranyed; ulah maling: ulah jadi saksi bohong; ulah nipu; sing hormat ka indung bapa." - Markus 10:19 Ulah miluan adat kabiasaan ieu dunya. Batin teh sina dianyarkeun ...supaya pikiran aranjeun barobah anyar sama sakali. - Rum 12:2a Karepkeun yen maneh rek maca eta kitab Hukum salawasna dina ngajalankeun ibadah. Ulik beurang peuting, tiginkeun sakumaha anu ditulis di dinya. Upama kitu hirup maneh tan wande senang sarta hasil." - Yosua 1:8 "Nu matak kudu percaya ka Allah." - Markus 11:22b "Upama maraneh ngabarakti ka Kami, PANGERAN Allah maraneh." - Budalan 23:25a HAL-HAL U DIPIKAGEWA KU ALLAH - 11 Aya tujuh perkara anu jadi kacua PANGERAN anu teu meunang diantep, nya eta: Sikep nu sombong, sungut nu bohong, leungeun nu maehan jalma teu salah, pipikiran nu ngareka kamurkaan, suku anu gura-giru kana kajahatan, saksi anu bohong deui, bohong deui, jeung jelema anu ngadu-ngadukeun babaturan. - Siloka 6:16-19 "Sabalikna anu jejerih ku paeh, anu hianat, anu murtad, anu maehan, anu tuna susila, tukang sihir, anu muja brahala, jeung tukang bohong, bagianana paeh kadua, nya eta lautan seu neu jeung walirang." - Wahyu 21:8 Dawuhan PANGERAN, "Kami suka kaadilan, cua kana panggencet jeung kajahatan." - Yesaya 61:8a Ku sabad eta kudu dijaga, sangkan ti lebah maraneh saurang ge ulah aya anu ingkar tina jangji satia ka pamajikan. - Malaki 2:15b "Ulah hayang nyusahkeun ka batur. Ulah sumpah palsu. Kami ijid kana bohong, kana teu adil, kana kalaliman." - Jakaria 8:17 SADAYA MAUSA PARATOS MILAMPAH DOSA DI PAYUEU ALLAH - 12 "Kaula terang aranjeun jalma kumaha, hate aranjeun taya kanyaah ka Allah." - Yohanes 5:42 Ngalanggar salah sahiji ayat eta hukum, ngalanggar oge anu sejen- sejenna. - Yakobus 2:10 Ku sabab kitu, saha-saha anu nyaho ka nu hade, anu wajib dilampahkeun tapi henteu
dilampahkeun, eta teh dosa. - Yakobus 4:17 Sakumaha ungel Kitab Suci, "Saurang ge taya nu bener." - Rum 3:10 Sing saha anu lampahna teu bener jeung teu nyaah ka dulur, eta lain putra Allah. - 1 Yohanes 3:10b Kabeh geus dosa, jarauh ti Allah anu iasa nyalametkeun. - Rum 3:23 "Urang teh ibarat domba leungit, ngalantrah neangan jalan sorangan." - Yesaya 53:6a "Ari kieu mah saha nu kuat cicing di payuneun PANGERAN, Allah anu suci?..." - 1 Samuel 6:20b SAES KU AMAL IBADAH URAG BISA YALAMETKEU DIRI - 13 Sim kuring wani nyebutkeun, maranehna teh kacida garetolna ibadah ka Allah. Hanjakal ibadahna henteu nurutkeun pituduh anu bener. Henteu nyarahoeun jalan anu ti Allah supaya manusa bisa diangken bener. Maranehanana marake jalan sorangan bae, henteu marake jalan anu ti Allah. - Rum 10:2, 3 Ku margi abdi pinuh ku dosa, kalakuan anu sae oge jadi awon saterasna. - Yesaya 64:6a "Najan jelema hade ku Kami geus dijangjian baris dihirupan, tapi lamun manehna boga rasa yen kalakuan hadena teh geus cukup sakitu, sarta tuluy mimiti nyieun dosa, kalakuan hadena anu enggeus-enggeus sarupa ge ku Kami moal diinget-inget. Manehna bakal paeh ku karana dosa-dosana." - Yeheskel 33:13 Anu nurut kana tabeat sorangan moal dipikasuka ku Allah. - Rum 8:8 Sabab di payuneun Allah mah saurang oge moal aya anu dibenerkeun dumeh geus nedunan Hukum Agama. - Rum 3:20a DOSA MISAHKEU URAG SAREG ALLAH - 14 Dosa asup ka dunya ku lantaran jelema saurang. Eta dosa mawa maot. Balukarna, maot teh sumebar sarta tumerap ka sakumna manusa, sabab sakabeh manusa geus keuna ku dosa. - Rum 5:12 Saenyana mah ku sabab henteu kersaeun, sabab maraneh dosa ka Mantenna. Unggal maraneh aya niat ngabakti ka Allah ngan teu bisa bae, sabab kahalangan ku eta dosa. - Yesaya 59:2 Boga niat rek milampah hade tangtu baris jamuga. Tapi mun keukeuh boga niat jahat, tinangtu bakal tiwas. - Siloka 11:19 "Aya pamariksa ti GUSTI Allah, ku naon aranjeun baraha kana timbalan Mantenna, nyilakakeun
diri sorangan? Aranjeun geus belot ti Mantenna. Ku sabab kitu Mantenna nilarkeun ka aranjeun!" - 2 Babad 24:20b "Baha ka Mantenna sami sareng nyieun sihir. Ngalawan ka Mantenna sami awonna sareng nyembah ka brahala. Ku sabab hidep baha kana timbalana-Na, hidep ku Mantenna digulingkeun tina jadi raja." - 1 Samuel 15:23 "Moal ditulungan, lantaran kalakuanana doraka." - Pamindo 31:18a ALLAH GABEDUA KAA DOSA - 15 Allah teh Hakim nu adil, anu salawasna ngahukum jelema jahat. - Jabur 7:12 Allah tangtu bendu ka anu lampahna kitu, ka nu teu nurut ka Mantenna. - Kolosa 3:6 Allah ti sawarga nembongkeun bendu-Na kana sakabeh dosa jeung kajahatan manusa, sabab kajahatanana teh ngahalangan maranehna pikeun nyaho ka nu bener. - Rum 1:18 Hatena pinuh ku napsu-napsu jahat, doraka, sarakah, licik, pinuh ku kasirik, ku napsu hayang maehan, ku napsu gelut, ku tipu daya, jeung ku napsu ngunekngunek, silih gorengkeun, silih omongkeun, ijid ka Allah, kurang ajar, adigung, gede omong; pinter kana kagorengan, basangkal ka indung bapa; ka batur embung ngarti, lanca-linci kana jangji, ka batur taya karunya. Maranehanana nyarahoeun yen ceuk hukum Allah anu kalakuanana kitu teh maot bagianana. Tapi salian ti angger kalakuanana teh, malah bari panuju ka anu kalakuanana cara maranehanana. - Rum 1:29-32 Nu resep migawe kajahatan bakal nandangan kanyeri jeung sangsara. - Rum 2:9a HUKUMA GEUS DISADIAKEU - 16 Saban jelema kudu maot ngan sakali, tuluy dibawa ka pangadilan Allah. - Ibrani 9:27 Kaula nenjo oge jelema-jelema anu geus paraeh, gede leutik, narangtung hareupeun eta tahta. Kitab-kitab dibaruka, jeung aya deui hiji kitab sejen meunang muka, nya eta kitab catetan nu harirup. Eta jelema-jelema diputus hukumanana, luyu jeung kalakuanana masing-masing sakumaha anu dicatet dina kitab-kitab tea. Jelema-jelema anu ngaranna henteu aya dina kitab anu harirup, digebrus-gebruskeun ka eta lautan seuneu. - Wahyu 20:12, 15 Pikumahaeun teuing jelema anu dicerek ku panangan Allah anu jumeneng! - Ibrani 10:31 Sagala lampah urang boh hade boh goreng, najan anu rikip buni ge baris dipariksa ku Allah. - Pandita 12:14 "Dina Poe Kiamat oge kitu, para malaikat bakal nyokotan jelema- jelema anu jarahat, dipisahkeun ti anu ngarabdi ka Allah tuluy digalebruskeun kana pameuleuman anu keur ngagudag-gudag, tingjarerit jeung huntuna tingkereket." - Mateus 13:49, 50
URAG MOAL BISA MIDIGA MAEH TI ALLAH - 17 PANGERAN uninga kana kajadian di mana-mana. Kalakuan urang boh nu hade boh nu goreng ku Mantenna katilik. - Siloka 15:3 "Pamilih Kami teu sarua jeung pamilih jelema. Jalma mah nenjo luarna, Kami mah nilik eusina." - 1 Samuel 16:7b Pikeun pamingpin biduan. Jabur Daud. Nun PANGERAN, Gusti parantos nguji diri abdi sareng uninga ka abdi. Gust uninga kana sagala rupi anu dilampahkeun ku abdi, ti nu tebih Gusti waspaos kana pipikiran abdi. Boh abdi keur digawe, boh keur reureuh, ku Gusti abdi katingali, sagala tingkah polah abdi kauninga. - Jabur 139:1-3 "Sagala lampahna ku Kami katingali. Moal aya nu kaalingan ti Kami; dosa-dosana moal ngiles tina paningali Kami." - Yermia 16:17 Taya hiji hal anu bisa nyamuni ti Allah, kabeh mahluk eces nonggerak katingalieun. Ka Mantenna urang kabeh kudu nyanggakeun tanggung jawab kalakuan. - Ibrani 4:13 Dosa jalma kajeun di nu poek mongkleng, ku Allah mah katingali nonggerak. - Ayub 34:22 MAUSA KUDU EUREU TIA LAMPAH DOSA - 18 "Dikira Kami bungah ningali jalma doraka paeh?" timbalan PANGERAN Nu Maha Agung. "Kami leuwih bungah saupama ningali jelema tobat sangkan bisa hirup." - Yeheskel 18:23 Lain kitu! Kami ngingetan, maraneh oge lamun henteu tarobat mah bakal paraeh cara kitu. - Lukas 13:3 Geura tarobat ka PANGERAN, sarta ieu paneda ku maraneh unjukkeun ka Mantenna, "Mugi hapunten samudaya kalepatan abdi sadaya, sareng ieu paneda mugi ditampi." - Hosea 14:2a Nu ngabunian dosa, moal jamuga hirupna. Lamun ngaku kana dosana sarta tuluy tobat, tangtu ku Allah dipikawelas. - Siloka 28:13 "Seug balaka ka balarea, 'Kuring teh jalma doraka, sagala kalakuan taya nu bener, tapi ku Allah teu weleh ditulung, dicageurkeun. Ku sih piwelas-Na kuring teu tulus asup ka kubur, bisa keneh gumelar di alam dunya.'" - Ayub 33:27, 28 Geura areling tina kajahatan, sangkan ulah cilaka ku dosa sorangan." - Yeheskel 18:30b ARI TOBAT GAHASILKEU PAGHAMPURAA - 19 Anu jarahat geura robah kalakuan, geura garanti pikiran. Geura tarobat ka Allah kaula. Mantenna sipat welas jeung hampuraan. - Yesaya 55:7
PANGERAN teh raket ka jalma mu remuk hate nyalametkeun ka nu pegat pangharepan. - Jabur 34:19 Ti dinya abdi teh wakca, teu ngilungan deui dosa. Sadaya kalepatan diangken, seug ku Gusti dihapunten. - Jabur 32:5 Sabalikna lamun ngakukeun dosa ka Allah, urang bakal dipaparin bukti tina hal jangji-Na, nya eta dihampura dosa, jeung disucikeun tina sagala lampah urang anu salah. - 1 Yohanes 1:9 "Ku sabab kitu ayeuna aranjeun teh kudu tarobat kudu marulang deui ka Allah sangkan ku Mantenna dihampura." - Rasul-rasul 3:19a Kaula keur ngaregepkeun GUSTI Allah sasauran; Mantenna ngajangjikeun katengtreman ka urang, umat-Na, asal urang ulah nyieun deui kagejulan. - Jabur 85:9 Tobat hartosna malik tina lampah dosa sasarengan ngangken dipayuneun Allah. PAGURBAA DIPERLUKEU KAGGE GADAMEIKEU UPAG SAREG ALLAH - 20 Sabab hirupna sakabeh mahluk aya dina getihna. Nu matak saur PANGERAN getih teh kudu dikucurkeun kana altar, pikeun ngaleungitkeun dosa....Anu ngaleungitkeun dosa teh nya eta getih, nyawa tea. - Imamat 17:11 Memang, nurutkeun Hukum Agama Yahudi, meh sagala rupa disucikeun ku getih, dosa oge bisa dihampura lamun geus aya getih anu ngocor kaluar. - Ibrani 9:22 Satona meunang domba meunang embe, asal kudu anu jalu, ulah aya cacad naon-naon jeung umurna anu sataun. Getih anu dina tihang panto baris jadi tanda yen eta imah maraneh. Anu make tanda eta getih ku Kami bakal dilwat moral dikua-kieu. - Budalan 12:5, 13a Ishak, "Suluh nyandak, seuneu nyandak, dupi domba pikurbaneunana mana?" Ibrahim ngawaler, "Enung, eta engke disayagikeun ku Allah ku manten." Barang Ibrahim ngareret ka gigir, bet ningali aya domba jalu, tandukna kagubed ku areuy-areuyan. Tuluy ditewak, dipeuncit sarta diduruk dijieun kurban, gaganti putrana. - Kajadian 22:7b-8a, 13 YESUS TEH AAK DOMBA (KURBA) AU DISAYOGIKEU KU ALLAH - 21 Poe isukna Yohanes ningali Yesus anu rek ka anjeunna. Yohanes ngalahir, "Tuh itu Anjeunna, Anak Domba Allah, anu bakal ngaleungitkeun dosa ti alam dunya!" - Yohanes 1:29 Kristus lebetna ka Kamar Pangsucina ngan sakali tapi pikeun salilana. Waktu lebet henteu nyandak getih embe jalu atawa getih anak sai haturkeuneun ka Allah. Anu dicandak-Na getih salira-Na ku anjeun, anu ngalantarankeun urang bisa disalametkeun keur salalanggengna....Dina jaman ieu anu tereh beak, Anjeunna sumpingna teh ngan sakali jeung keur salalanggengna,
nyingkirkeun dosa ku jalan ngurbankeun salira-Na ku anjeun. Kristus oge kitu, ngan sakali pupus, ngurbankeun salira- Na pikeun nebus dosa-dosa manusa. - Ibrani 9:12, 26b, 28a Aranjeun geus terang, naon anu ku Mantenna dianggo nebus aranjeun....Lain...barang anu sok ruksak saperti upamana perak atawa emas. Tapi ku anu kacida mulyana, ku anu diibaratkeun "domba anu taya cacad kuciwana", nya eta Kristus anu dikurbankeun ka Allah. - 1 Petrus 1:18, 19 PAEBUSA MUG DISAYOGIKEU KU ALLAH - 22 Jadi pang manusa bisa diangken bener deui ku Allah teh estu ngan ku karana rahmat Mantenna, ku jalan manusa teh dibebaskeun heula ku Kristus. Yesus ku Allah didamel kurban, supaya ku karana pupus-Na, manusa bisa dinyata- keun bebas tina dosa jeung dihampura, asal percaya ka Anjeunna. - Rum 3:24, 25a Tapi Allah mah geus nembongkeun asih-Na ka urang. Kristus pupus ngaganti urang sajeroning urang keur hirup keneh dina dosa. - Rum 5:8 Sabab ku pupusna Kristus teh urang jadi leupas tina dosa, tegesna dosa-dosa urang dihampura. Maha agung rahmat Allah. - Epesus 1:7 "Anjeunna, sareng mung Anjeunna bae anu tiasa nyalametkeun manusa teh." - Rasul-rasul 4:12a "Nabi-nabi sadayana anu nyaurkeun perkawis Anjeunna netelakeun yen anu percaya ka Anjeunna bakal dihampura dosana ku kakawasaan jenengana-Na." - Rasul-rasul 10:43 Aranjeun oge pang salamet teh ku karana sih kurnia Allah lantaran percaya ka Yesus, nugraha ti Allah, lain beunang ihtiar sorangan. - Epesus 2:8 DIBABARKEUAA YESUS DIBEWARAKEU - 23 Allah ngutus malaikat Jabrail ka Nasaret, hiji kota di Galilea, nyandak amanat ka hiji parawan anu eukeur babakalan jeung Yusup turunan Raja Daud. Eta parawan ngaranna Mariam....Malaikat ngalahir deui, "Ulah sieun, Mariam! Nyai kenging kurnia ti Allah. Nyai bakal ngandeg, bakal puputra anu ku Nyai kudu dijenenganan Yesus. Eta putra Nyai bakal agung, jeung bakal disarebut Putra Allah Nu Maha Agung.... Sarta karajaana-Na moal aya anggeusna." Piunjuk Mariam ka eta malaikat, "Eta perkawis teh kumaha pitiasaeunana, margi abdi teh parawan keneh?" Malaikat ngawaler, "Nyai bakal disumpingan ku Roh Suci, bakal diliputan ku kakawasaan Allah. Ku sabab kitu eta putra anu bakal medal teh suci, bakal disebut Putra Allah....Sabab mungguh di Allah mah henteu aya anu mustahil." - Lukas 1:26b-37 Manusa anu lebet ka dunya sanes ku lantaran hubungan badani mung Adam sareng Kristus. Adam nyandak dosa ka lebet dunya, tapi Kristus ngelehkeun dosa.
SAHA SALERESA YESUS TEH - 24 ...Yesus Kristus:...teh kagungan sipat Allah. Najan kitu taya manah nyasamikeun anjeun jeung Allah. ...Ngarendahkeun anjeun, tunduk tumut ka Allah nepi ka pupus, pupus lantaran disalib. - Pilipi 2:5b-8 "Ari Rama jeung Kami teh hiji keneh." Jadi lamun Kaula anu ku Allah Rama dipilih jeung diutus ka ieu dunya ngakukeun Putra Allah, ku naon dianggap ngahina ka Allah? - Yohanes 10:30, 36 Yesus Kristus, Dawuhanana langgeng, salawasna aya. Ku mujijat Allah nu ageung Mantenna dikandung ku Maria. Sacara badani, Anjeunna disebat Putra Manusa, tapi sacara rohani, Anjeunna disebat Putra Allah. Ayat ngagunakeun kecap "Putra" kangge ngajelaskeun hubungan antawis Allah sareng DawuhanaNa-Yesus Kristus. Eta sababna waktu Kristus rek lebet ka ieu dunya unjukan ka Allah:..."Anu dipundut nya diri Putra pribadi." - Ibrani 10:5 Tapi sacara rohani Anjeunna teh Putra Allah. Hal ieu dibuktikeunana teh ku hiji kakawasaan anu luar biasa, Anjeunna digugahkeun tina maot. - Rum 1:4 "Gusti sim abdi, Allah sim abdi!" walon Tomas. - Yohanes 20:28 SAHA SALERESA YESUS TEH - 25 Geus teu bisa dibantah deui, rasiah ibadah urang teh kacida agungna: Kristus geus mijalma jadi manusa. - 1 Timoteus 3:16a Sakumna sipat katuhanan aya di Kristus dina wujud kamanusaana- Na. - Kolosa 2:9 Keur pimangpa'ateun urang geus medal hiji murangkalih! Hiji putra pameget, anu bakal mingpin urang. Anjeunna bakal disebut "Panarosan Ajaib", "Allah Perkosa", "Rama Langgeng", "Raja Kerta". - Yesaya 9:6 Waler Yesus, "...Memeh Ibrahim dijurukeun, Kami geus jumeneng." - Yohanes 8:58 Pangandika lungsur ka dunya, tapi dunya teu nyahoeun ka Anjeunna, padahal dunya dijadikeunana ku Allah teh nya ku Pangandika. Dunya teh kagungana- Na, manusa teh umat-Na. - Yohanes 1:10 Nya eta: Allah teh hiji, jeung ngan hiji bae jalan anu ngahijikeun manusa jeung Allah, nya eta manusa Kristus Yesus, anu geus ngurbankeun anjeun supaya kabeh manusa bisa disalametkeun. - 1 Timoteus 2:5, 6a Anu geus ngabebaskeun urang, tegesna ngahampura dosa-dosa urang. Kristus teh wujudna Allah nu teu katingal. - Kolosa 1:14, 15a ALKITAB TEH MAGRUPIKEU DAWUHA ALLAH - 26
Jeung jelema mah moal aya anu bisa sorangan ngawartakeun dawuhan Allah perkara nu bakal pijadieun engke. Nabi-nabi oge ngawejangkeunana teh estu ku karana pangersa Roh Suci. - 2 Petrus 1:21 Baheula Mantenna jangji, dikedalkeunana ku nabi-nabi pilihana- Na. - Lukas 1:70 Roh Pangeran ngandika ku jalan kaula, amanatna aya dina biwir kaula. - 2 Samuel 23:2 Eusi Kitab Suci, sagemblengna wahyu ti Allah, sarta mangpa'at pikeun ngawurukkeun kayaktian, pikeun ngaweweleh anu salah, pikeun ngomean kasalahan, jeung pikeun nungtun kana hirup bener. - 2 Timoteus 3:16 Anu ditulis kina Kitab Suci teh kabeh oge maksudna ngajar urang, kudu sabar tawekal supaya urang ulah nepi ka pegat harepan. Kitu eusi pangajaranana ka urang. - Rum 15:4 "Aranjeun kacida kaliruna, lantaran tacan ngalarti kana Kitab Suci jeung kana kakawasaan Allah." - Mateus 22:29b Anu parantos nembongkeun, yen jenengan sareng parentah Gusti teh pinunjul. - Jabur 138:2b YESUS TEH MAGRUPIKEU DAWUHA ALLAH - 27 Ari nu disebut Pangandika teh geus jumeneng ti memeh ieu dunya dijadikeun; Pangandika sasarengan jeung Allah, Pangandika sarua jeung Allah. Pangandika teh terus mijalma, jadi manusa, hirup di kalangan urang. - Yohanes 1:1, 14a Allah gadawuh Ku Perantaraan Putra-a Jaman baheula Allah sering ngandika ka karuhun urang, make rupa-rupa cara, ditepikeunana ku nabi-nabi. Ayeuna, dina jaman ahir, ngandika-Na ka urang ku perantaraan Putra-Na, anu geus digadangkeun bakal diserenan hak kana saniskara hal. Allah ngajadikeun langit jeung bumi oge ku perantaraan Putra-Na. - Ibrani 1:1, 2 Anu henteu nyaaheun ka Kami mah geus tangtu embungeun nurut kana pangajaran Kami. Pangajaran anu ku Kami diwurukkeun ka maraneh teh lain ti Kami, tapi ti Rama anu ngutus Kami. - Yohanes 14:24 Yesus Teh Panyataan Allah Jelema can aya anu geus ningal Allah. Tapi urang bakal terang ka Mantenna ti Yesus Kristus, Putra tunggal Allah, anu sarua jeung Allah, anu salawasna sasarengan jeung Allah. - Yohanes 1:18 DAWUHA AU DISERAT DIBADIGKEU - 28, 29 SAREG AU HIRUP Alkitab Mangrupikeun Tedaeun Kangge jiwa
Salawasna nurut kana timbalana- Na ta'at kana pangersa-Na, tara mawa karep sorangan. - Ajub 23:12 "'Jelema hirupna lain ku roti bae, perlu deuih ku tiap-tiap sabda anu diandikakeun ku Allah.'" - Mateus 4:4b Alkitab Mangrupikeun Panyaang Lengkah Urang Pangandika Gusti teh lampu pikeun abdi, sinar caang nu nyaangan jalan abdi. - Jabur 119:105 Yesus Teh Roti Sawarga "Eta roti anu ti sawarga teh ieu, Kami. Anu ngadaharna tangtu hirup salalawasna. Eta roti teh nya eta daging Kami, anu baris diserenkeun pikeun ngahirupan jalmajalma di dunya. Kami teh roti anu matak hirup." - Yohanes 6:51, 48 Yesus Teh Caang Dunia Yesus sasauran deui ka urang Parisi, saur-Na, "Kaula teh caangna dunya. Anu anut ka Kaula moal nyorang anu poek, sabab ngabogaan caang kahirupan." - Yohanes 8:12 Alkitab yandak Kahirupan Anu Buahan Sabalikna resep nurut kana Hukum PANGERAN, bari diulik beurang peuting. Jelema anu kitu ibarat tangkal nu jadi di sisi walungan, dina usumna tangtu buahan, daunna ge moal aya alumna, sapanejana tangtu tinekanan. - Jabur 1:2, 3 Yesus Masihan Kahirupan Anu Buahan Sing tetep ngahiji di Kami, Kami oge baris tetep ngahiji di maraneh. Maraneh anu jadi dahan-dahan moal baruahan lamun henteu ngahiji di Kami, sabab dahan mustahil buahan lamun henteu ngahiji dina tangkalna. - Yohanes 15:4, 5 AYAT AU YARIOSKEU PERKAWIS YESUS KRISTUS "Aranjeun ngarulik Kitab Suci, sabab ceuk pikiran aranjeun baris manggihkeun hirup langgeng ti dinya. Tah eta Kitab Suci teh mere pertelaan hal Kaula! - Yohanes 5:39 Ti dinya Anjeunna nerangkeun ka maranehna sagala anu dituliskeun dina Kitab Suci hal salira- Na, ti kitab-kitab Musa nepi ka kitab-kitab para nabi. - Lukas 24:27 DAWUHA ALLAH AU LAGGEG MOAL ROBIH - 30 Nun PANGERAN, pangandika Gusti teguh salalamina, langgeng abadi di sawarga. - Jabur 119:89 Jiwa hukum-hukum Gusti nya eta kayaktian, sarta kaadilan putusan- putusan Gusti sadayana langgeng. - Jabur 119:160
"Enya, jukut tangtu layu, kembang tangtu perang, tapi pangandika Allah urang mah umurna langgeng." - Yesaya 40:8 "...Anu diucapkeun ku Kitab Suci teh salawasna bener." - Yohanes 10:35a "Sapanjang aya keneh langit jeung bumi, moal aya babagian tina eta Hukum anu dieuweuhkeun, najan anu pangleutikna atawa ngan satitik, nepi ka sakabeh tujuanana laksana." - Mateus 5:18b Heug garumatikeun ieu piwuruk Bapa sing cara kitu, ulah leuwih ulah kurang. - Pamindo 12:32 "Poma ulah nambahkeun naon- naon kana pangandika-Na, anu ku Mantenna henteu diucapkeun, sangkan anjeun teu disiksa lantaran kauninga bohong." - Siloka 30:6 Jeung saha bae anu ngurangan ucapan nubuat ieu kitab, buah tangkal kahirupan bagianana ku Allah bakal dicandak. - Wahyu 22:19a MAOTA YESUS YUMPOA RARACAG ALLAH - 31 "Ama nyaaheun ka Kami, lantaran Kami iklas ngorbankeun nyawa anu tangtu bakal katarima deui. Saenyana moal aya anu bisa ngarebut nyawa Kami. Dikorbankeun oge ku karana kaiklasan Kami; Kami kawasa nyerenkeun, kawasa nyokotna deui." - Yohanes 10:17, 18a "Dikira Kami teu bisa nyambat ka Rama Kami menta balad malaikat leuwih ti dua welas pasukan? Tapi lamun kitu kumaha rek laksana ucapan Kitab Suci yen kudu kieu jadina?" - Mateus 26:53, 54 "Tapi eta kabodoan aranjeun teh jadi jalan laksanana dawuhan Allah, anu baheula didawuhkeun ka nabi-nabi, yen Kristus utusan Mantenna teh bakal dikaniaya." - Rasul-rasul 3:18 ...Pupus jadi kurban pikeun nebus dosa. Ku jalan kitu yuswana bakal panjang, sarta piningalieun turunanana." - Yesaya 53:10a "Ari Kristus teh lain geus mistina nandangan eta sakabeh panganiayaan pikeun jalan kana kamulyaan-Na?" - Lukas 24:26 MAOTA YESUS DIWAWARKEU KU U YAKSEI - 32 Kajaba ti Anjeunna anu dihukum salib teh penjahat duaan, hiji di tengeneun, hiji di kiwaeuna-Na. [Tinekanan anu ditulis dina Kitab Suci: "Anjeunna disaruakeun jeung penjahat."] - Markus 15:27, 28 Ti dinya serdadu-serdadu mingges-minggeskeun suku jalma hukuman, mimiti nu duaan heula, anu bareng disalibkeun jeung Yesus. Barang rek minggeskeun sampean Yesus, teu tulus, sabab tetela Anjeunna mah geus pupus. Tapi aya hiji serdadu anu nojos angkeng-Na ku tumbak, brey bijilan getih campur cai....Kitu kajadianana, supaya laksana ungel Kitab Suci anu kieu, "Tulang
Anjeunna sahiji ge moal aya anu dipotongkeun." - Yohanes 19:32-36 Waktu geus tengah poe, sakuliah nagri ngadak-ngadak jadi poek, tilu jam lilana. Yesus ngajerit deui tarik pisan, geus kitu les pupus. ...Bumi ngariyeg, batu-batu karang bareulah. Kapala pasukan jeung serdadu-serdadu jaga, narenjo lini kitu deui kajadian-kajadian sejenna, kacida sarieuneunana, sarta ngaromong kieu, "Saestuna eta jelema teh Putra Allah!" - Mateus 27:45, 50-51b, 54 MAOT KU YESUS TOS DIELEHKEU - 33 "Tapi Anjeunna ku Allah geus ditanghikeun tina pupusna, ucul tina kakawasaan maot, sabab mustahil maot bisaeun nahan Anjeunna. Nya Yesus eta anu ku Allah ditanghikeun deui ti nu maraot teh, kaula sarerea saksina, anu naringal kajadianana." - Rasul-rasul 2:24, 32 Ku lantaran jelema-jelema anu ku Anjeunna disebut anak teh mahluk tina sipat daging jeung getih, Yesus ngajadikeun salira-Na sasipat jeung maranehanana, hirup Anjeunna sakumaha, hirup maranehanana, sarta manah-Na iklas nyorang pupus, supaya ku jalan kitu iasa ngabinasakeun Iblis anu kawasa kana maot, sarta ku jalan kitu Anjeunna iasa ngabebaskeun manusa, anu saumur hirupna dikukuntit ku kasieun, sieun maot. - Ibrani 2:14, 15 Da geus dibere kakuatan ku Allah. Ayeuna eta sih kurnia-Na teh geus dibuktikeun ka urang, sabab Kristus Yesus teh geus sumping jadi Jurusalamet urang, namatkeun kakawasaan maot jeung ngagelarkeun hirup anu langgeng ku jalan Injil Kasalametan. - 2 Timoteus 1:8b, 10 Maot moal kawasa deui ka Anjeunna. - Rum 6:9b KEDAH KUMAHA URAG KA GUSTI YESUS? - 34 "Ieu Kami geus ngetrokan panto. Anu malire kana sora Kami jeung muka panto, tangtu ku Kami dicalikan Kami rek milu dahar di imahna babarengan." - Wahyu 3:20 "Tarima ieu Roh Suci,"..."Pek marenta, tangtu bakal narima, sangkan kasenangan hate maraneh sampurna." - Yohanes 20:22b; 16:24b "Anu leuwih nyaah ka bapana atawa ka indungna ti batan ka Kami, teu pantes jadi murid Kami." Geus kitu Anjeunna sasauran ka murid-murid, "Nu rek anut ka Kami kudu ninggalkeun kapentingan pribadi, kudu manggul salibna tuluy ngiring ka Kami. Sabab sing saha anu leuwih ngabela nyawana bakal kaleungitan ku nyawana. Sabalikna anu ngurbankeun hirupna lantaran anut ka Kami, bakal meunangkeun nyawana." - Mateus 10:37a; 16:24, 25 Lamun aranjeun ngaku jeung percaya yen Yesus teh Gusti, anu ku Allah geus digugahkeun tina maot, tangtu aranjeun salamet. - Rum 10:9 Waler aranjeunna, "Kudu percaya ka Gusti Yesus, tangtu anjeun salamet, anjeun sakulawarga." - Rasul-rasul 16:31
KU JALARA YESUS URAG KEGIGKEU HIRUP AYAR - 35 Eusi panyaksina-Na nya eta: Allah ka urang maparin hirup langgeng; ari hirup langgeng sumberna di Putra-Na. Sing saha anu meunangkeun Putra-Na, meunangkeun hirup langgeng. Sing saha anu henteu meunangkeun Putra- Na, moal meunangkeun hirup langgeng. - 1 Yohanes 5:11, 12 Sabab geus dileupaskeun tina hukum dosa jeung maot ku Roh Allah, nya eta anu ngalantarankeun urang ngahiji jeung Kristus Yesus. - Rum 8:2 Ayeuna anu hirup di jero diri sim kuring geus lain sim kuring, tapi Kristus. Ieu hirup anu keur dilakonan teh, hirup reujeung percaya ka Putra Allah, anu geus ngurbankeun hirup-Na ku anjeun ku tina asih-Na ka sim kuring. - Galata 2:20 Jalma anu geus satunggal jeung Kristus, geus jadi manusa anyar, manusa heubeulna geus sirna, kari anu anyarna. - 2 Korinta 5:17 Sabab ku karana sabda Allah anu sipatna hirup tur langgeng, aranjeun geus jadi jalma anyar, lir anu dijurukeun deui, lain ku manusa anu sipatna keuna ku paeh, tapi ku rama nu sipat langgeng. - 1 Petrus 1:23 ALLAH TEH RAMA KAGGE UMATA - 36 Allah anu linggih di Bait-Na anu suci, ngarawat ka nu pahatu, ngaraksa ka randa-randa. - Jabur 68:6 Nanging nun PANGERAN, Gusti teh rama abdi sadaya. Abdi-abdi teh dadamelan Gusti, sapertos taneuh lempung ku panjunan. Nanging PANGERAN mah rama abdi-abdi anu salamina nulung nyalametkeun. - Yesaya 64:8; 63:16b "Timbalan Allah ayeuna ka maranehna, Maraneh lain umat Kami," tapi baris aya hiji mangsa PANGERAN bakal nimbalan kieu: "Maraneh teh putra-putra Allah anu jumeneng!" - Hosea 1:10b "Sakumaha jahatna maraneh, ka anak mah tangtu merelukeun mere anu mangpa'at. Komo deui Rama maraneh nu di sawarga, moal teu maparin nu mangpa'at ka nu nyuhunkeun ka Mantenna! Jadi kieu bae unjukan teh: 'Nun Ama di sawarga. Mugi jenengan Ama nu suci dimulyakeun.'" - Mateus 7:11; 6:9 "Tangtu maraneh ditarima ku Kami. Kami baris jadi Rama maraneh, maraneh baris diaku anak ku Kami, anak lalaki, anak awewe, kitu timbalan Pangeran Nu Maha Kawasa." - 2 Korinta 6:17b, 18 KU JALARA YESUS URAG TIASA WAWUH SAREG GUSTI SALAKU RAMA - 37
Waler Gusti ka Tomas, "Kami jalanna, Kami kayaktian, Kami sumberna hirup. Ku sabab eta, lamun henteu ku jalan Kami, moal aya anu bisa datang ka Rama." "Ayeuna," saur-Na ka sarerea, "maraneh geus nyaraho ka Kami, ka Rama oge tangtu nyaraho.... "Sabab anu mikanyaah ka Kami jeung nurut kana piwuruk Kami mah bakal dipikaasih ku Rama Kami, jadi Rama Kami jeung Kami bakal sumping terus linggih di manehna." - Yohanes 14:6, 7a, 23b Allah ngutus Putra-Na...supaya bisa ditarima jadi putra-putra Allah. Ku sasbab geus percaya ka Kristus Yesus, hirup geus ngahiji jeung Anjeunna, aranjeun teh geus jaradi putra Allah. - Galata 4:4b, 5b; 3:26 Tapi loba oge anu narima jeung palercaya ka Anjeunna teh; jelema- jelema anu kitu ku Anjeunna dipaparin hak jadi putra-putra Allah. - Yohanes 1:12 Mun nepi ka milampah dosa, bakal dibela ku Yesus Kristus anu berbudi ka payuneun anu jumeneng Rama. - 1 Yohanes 2:1b YESUS MAPARI KAASIH, KASUKAA SAREG KADAMEIA - 38 Allah teh sipat asih. Jadi sing saha anu nyaahan, hirupna ngahiji jeung Allah, Allah oge ngahiji dina hirupna. - 1 Yohanes 4:16b Sabalikna kudu sareh, alus budi, jeung kudu silih hampura sakumaha aranjeun oge ku Allah geus dihampura ku karana Kristus. - Epesus 4:32 "Ku jalan silih pikanyaah jeung babaturan, bakal katara ka sarerea yen maraneh teh murid-murid Kami." - Yohanes 13:35 Sabalikna anu hirupna dituyun ku Roh Allah mah sipatna teh nyaahan, galumbira, resep rapih. - Galata 5:22a Gusti baris nuduhan jalan anu brasna kana hirup; aya di payuneun Gusti hate pinuh ku kabingahan. - Jabur 16:11a Sanggeus urang diangken bener deui ku Allah ku jalan percaya, urang teh ku Allah dirapihan deui ku jalan Yesus Gusti urang. - Rum 5:1 Maraneh ku Kami rek ditinggalan kakertaan, kakertaan Kami pribadi, anu beda tina kakertaan asal ti dunya. - Yohanes 14:27a Katengtreman jeung karahayuan ti Allah,...hate jeung pikiran aranjeun nu geus ngahiji jeung Kristus Yesus. - Pilipi 4:7 YESUS BADE GAGUGAHKEU UMATA - 39 Lamun Roh Allah, anu geus ngagugahkeun Yesus tina maot jumeneng di jero hate aranjeun, tangtu eta anu ngagugahkeun Kristus tina maot teh bakal ngahirupkeun deui badan aranjeun anu
keuna ku maot tea, sabab Roh Mantenna jumeneng di jero hate aranjeun. - Rum 8:11 Sabab sakumaha halna maot dilantarankeun ku manusa saurang, pihudangeunana anu geus maraot oge dilantaran ku manusa saurang. Sakumaha halna sakabeh manusa kudu maot lantaran geus kagolongkeun ka Adam, nya kitu oge sakabeh anu geus maraot bakal dihirupkeun deui lantaran ngagolong ka Kristus. Tapi masing-masing kudu nurutkeun giliranana: Kristus anu ti heula; engke, dina waktu Anjeunna sumping deui, kakara giliran anu aranut ka Anjeunna. - 1 Korinta 15:21-23 "Kitu kahoyong-Na Rama Kami, sakur anu geus narenjo jeung percaya ka Putra-Na, kabeh kudu diganjar hirup langgeng. Anu matak dina Poe Kiamat tangtu maranehna ku Kami diharudangkeun sina harirup deui." - Yohanes 6:40 Ku sabab Kami teh hirup, maraneh oge bakal hirup. - Yohanes 14:19b TOG GATEP KASALAMETA AU MULYA IEU - 40 "Anu bakal ngahukumna ka sing saha anu nampik ka Kami jeung embungeun narima pilahir Kami mah, geus aya pihakimeunana; nya eta pilahir-pilahir Kami anu enggeus dilahirkeun ku Kami tea. Eta nu baris ngahakiman dina Poe Kiamat teh!" - Yohanes 12:48 "Anu matak ceuk Kaula tadi aranjeun bakal maraot dina dosa. Tangtu aranjeun teh bakal maraot dina dosa, lamun teu palercaya yen 'Kami teh Anu Jumeneng.'" - Yohanes 8:24 "Jeung deui, batur-batur! Ulah sieun ku tukang maehan. Jelema mah ngan bisa maehan raga badag, teu bisa leuwih ti kitu. Kami rek nuduhkeun ka maraneh, saha anu kudu dipikasieun. Nu kudu dipikasieun mah Allah. Allah mah kajaba ti iasaeun maehan teh wenang ngalungkeun ka naraka. Sakali deui, Mantenna anu kudu dipikasieun teh!" - Lukas 12:4, 5 ...Lamun urang henteu malire kana eta pisalameteun anu luhur ajenna, kumaha rek bisa lolos tina hukuman? - Ibrani 2:3a Anu teu anut ka Putra-Na, moal boga hirup, sabalikna bakal tetep aya dina hukuman Allah. - Yohanes 3:36b YESUS KRISTUS BAKAL GAHAKIMA URAG - 41 "Margi Allah parantos nangtoskeun poe pikeun ngahukum saalam dunya kalawan adilna. Demi nu bakal jadi hakimna hiji manusa anu dipilih ku Mantenna." - Rasul-rasul 17:31a "Rama ku manten moal ngahukum ka saha-saha, sabab hak ngahukum sagemblengna geus diserenkeun ka Putra, supaya jalma- jalma kabeh ajrih ka Putra sakumaha ka Rama. Anu henteu ngajenan ka Putra henteu ngajenan ka Rama anu ngutus-Na." - Yohanes 5:22, 23 Sabab urang kabeh engke kudu jonghok di payuneun Kristus, dipariksa kalakuan. Unggal jelema bakal narima bagianana satimpal jeung kalakuan hirupna di dunya, hade atawa goreng. - 2
Korinta 5:10 Dina Poe Hukuman....Allah ku jalan Yesus Kristus bakal nerapkeun hukum adil kana sagala hal anu aya di jero hate manusa. - Rum 2:16b Ari Gusti Yesus sumping ti sawarga diiring ku para malaikat anu garagah, sumping dina gedurna seuneu. Anjeunna bakal ngahukum sakur anu nolak ka Allah jeung ka anu embung narima Injil Kasalametan hal Yesus Gusti urang. - 2 Tesalonika 1:7b, 8 TEU SADAYA AU GAGKE GIRIG YESUS JATE MILIKA - 42 Ari ngakuna mah nyaho ka Allah, ari kalakuanana ingkar ti Allah. - Titus 1:16a Saha-saha anu henteu ngabogaan Roh Kristus, eta lain kagungana- Na. - Rum 8:9b Aya jelema-jelema anu rek ngabaruntakkeun, arek ngukusut kapercayaan aranjeun, arek ngagunasika pangajaran anutan aranjeun. Jarauhan! Kalakuan maranehanana lain kalakuan pikeun Gusti, api pikeun muaskeun karepna sorangan. - Rum 16:17b, 18a "'Ieu jelema-jelema, dawuhan Allah, hormatna ka Kami ngan semet omonganana, hatena mah jauh ti Kami.'" - Mateus 15:8 "Lain anu ngan semet nyambat ka Kami: 'Gusti, Gusti!' anu bakal asup ka sawarga teh, tapi anu ngalampahkeun pangersa Ama Kami nu di sawarga. Dina Poe Kiamat loba nu bakal ngaromong ka Kami, 'Gusti, Gusti! Ku pajenengan Gusti abdi parantos ngadongkapkeun amanat Allah. Ku pajenengan Gusti abdi nundung setan-setan sareng ngayakeun mujijat-mujijat!' Ku Kami bakal diwalon, 'Kami teu wawuh ka maraneh. Geura nyalingkir, eh durjana-durjana!'" - Mateu 7:21-23 UMAT AU SAJATI YAETA AU TAAT KA YESUS - 43 Lamun urang nurut kana timbalan-timbalan Allah, eta tandaning urang terang ka Mantenna. - 1 Yohanes 2:3 "Batin maraneh baris dieusian Roh Kami, sarta ku karana eta maraneh jadi narurut kana hukum-hukum Kami, ngalampahkeun sagala parentah Kami." - Yeheskel 36:27 Ku sabab kitu sanggeus dijadikeun sampurna, Yesus teh jadi sumber kasalametan jelema-jelema anu aranut ka Anjeunna. - Ibrani 5:9 Aranjeun geus dileupaskeun tina dosa, geus jaradi kawula perkara nu bener. - Rum 6:18 Urang teh dadamelan Allah, diwangun dina kasatunggalan jeung Kristus Yesus pikeun ngalampahkeun kahadean-kahadean anu diparentahkeun ku Allah. - Epesus 2:10 "Nu ngaku jadi umat Pangeran kudu eureun migawe kasalahan." - 2 Timoteus 2:19b Waler Petrus sarencang-rencang, "Sim kuring sadaya ngaraos wajib tunduk ka Allah ti batan ka
manusa." - Rasul-rasul 5:29 DUYA MIKAGEWA UMAT U PERCATE KA YESUS - 44 "Lamun dunya geuleuheun ka maraneh, sing aringet yen eta teh lantaran geus geuleuheun ti heula ka Kami. Lamun maraneh kaasup ka dunya mah tangtu ku dunya dipikanyaah lantaran bogana. Tapi maraneh mah ku Kami geus dicokot ti dunya, geus lain bogana deui, jadi dipikageuleuh." - Yohanes 15:18, 19 "Engke aya mangsa, jelema anu maehan ka maraneh pangrasana mah ngabakti ka Allah. Bakal dikitu-kitu maraneh ku jalma- jalma, lantaran maranehna teu nyarahoeun ka Rama, teu nyarahoeun ka Kami." - Yohanes 16:2b, 3 Da kitu ari anu merih kana hirup ibadah jeun hayang ngahiji ka Yesus Kristus mah, kabeh ge bakal nandangan panganiayaan. - 2 Timoteus 3:12 "Marameh ku dunya bakal dikaniaya, tapi sing taleger, sabab dunya geus eleh ku Kami." - Yohanes 16:33b Maranehna parantos narampi pangandika Ama, dugi ka dipikageuleuh ku dunya, margi maranehna oge sapertos Abdi sanes gaduhna dunya. - Yohanes 17:14 JAGJI ALLAH KAGGE U ADAGA KATALAGSARAA - 45 Ulah sieun, aya Kami! Kami teh Allah maneh, maneh tong sieun ku naon-naon! Maneh ku Kami rek dijieun jadi bedas. Maneh ku Kami bakal diraksa jeung dirahayukeun. - Yesaya 41:10 Najan upami ku indung bapa ditundung, ku PANGERAN mah tangtu dipulasara. - Jabur 27:10 Ku sabab kitu urang werat ngucap kieu, "Pangeran Panulung kuring, kuring moal salempang. Rek bisa naon manusa ka diri kuring?" - Ibrani 13:6 Allah baris nempatkeun malaikat-malaikat-Na, ngajaga anjeun sanajan aya di mana. - Jabur 91:11 Najan nyorang nu poek ngajumbleng, abdi teu kedah sieun, nun PANGERAN, reh Gusti nyarengan! Gada sareng teteken Gusti ngaping ka abdi. - Jabur 23:4 Kaayaan nu kumaha bae kuat nandanganana, lantaran dikuatkeun ku kakawasaan Kristus. Sabalikna sagala pangabutuh aranjeun tangtu bakal dicukupan ku Allah sim kuring nu langkung sugih, ku karana Kristus Yesus. - Pilipi 4:13, 19 GELEHKEU DOSA SAREG SETA - 46 Tapi Allah anu tigin kana jangji- Na, moal ngantep aranjeun meunang cocoba leuwih tina kakuatan. Satiap aranjeun meunang cocoba, ku Mantenna dipaparin kakuatan jeung jalan
kaluarna. - 1 Korinta 10:13b Ku sabab eta hayu urang ngadeuheus bari reugreug hate ka Allah anu sipat kurnia. Mantenna tangtu mikawelas jeung maparin rahmat pitulung samangsa urang perlu ku pitulung Mantenna. - Ibrani 4:16 Lamun hirup urang geus di nu caang sakumaha Mantenna anu jadi Cahaya Caang, eta ciri diri urang geus beresih tina dosa ku karana getih Yesus Putra-Na, sarta bakal bisa hirup sabeungkeut jeung pada batur. - 1 Yohanes 1:7 Ku sabab kitu masing sumerah ka Allah. Iblis kudu dilawan, tangtu kabur ti aranjeun. - Yakobus 4:7 Hukum Gusti bade disimpen di jero hate, supados ulah dugi ka dosa ka Gusti. - Jabur 119:11 Roh anu aya di aranjeun leuwih punjul ti batan roh anu asal ti dunya. 1 Yohanes 4:4b PAEDA AU LERES MAGRUPIKEU HUBUGA AU RAKET SAREG ALLAH - 47 Upami saur Gusti, "Hiap ngabakti ka Kami," wangsul abdi tangtos, "Mangga, nun PANGERAN." Ngan Mantenna nu ngaraksa jeung nyalametkeun kaula, Mantenna benteng kaula, jadi kaula moal bisa eleh. - Jabur 27:8; 62:7 Salametkeun abdi, tinangtos salamet. Nya Gusti nyalira nu ku abdi dimulyakeun! - Yermia 17:14b "Lamun maraneh tetep di Kami, tetep tigin kana piwuruk Kami, masih nyuhunkeun naon bae oge tangtu dikabulkeun." - Yohanes 15:7 Kudu neneda saban waktu, tarimakeun reujeung sukur sagala anu tumiba. Kitu aranjeun teh diperihna ku Allah, ari aranut ka Kristus Yesus mah. - 1 Tesalonika 5:17, 18 Lamun seug kaula henteu eling tina dosa, PANGERAN moral kersaeun ngadangu. Mugi emu kana jangji, nun PANGERAN, hapunten dosa-dosa abdi anu sakitu seueurna. - Jabur 66:18; 25:11 Naon bae pangabutuh, unjukkeun ka Allah saban neneda, suhunkeun bari hate tumarima. - Pilipi 4:6b YESUS BADE SUMPIG SIG SARIAP - 48 Engke bakal aya sora tarik aba- aba ti malaikat utama, jeung sora tarompet Allah, geus kitu Gusti ku anjeun bakal lumungsur ti sawarga. Anu bakal dihirupkeun ti heula teh anu maraotna percaya ka Kristus. Ari anu harita harirup keneh bakal dikumpulkeun jeung eta, dibawa bareng kana mega ngadeuheus ka Gusti di awang- awang, saterusna hirup reureujeungan jeung Gusti. - 1
Tesalonika 4:16, 17 Dulur-dulur! Eta jangji-jangji teh kabeh ditujukeunana ka urang. Ku sabab kitu urang kudu miceun sagala rereged lahir batin, hirup kudu beresih jeung kudu ajrih ka Allah. - 2 Korinta 7:1 Sakali deui anaking, sing tetep satunggal jeung Anjeunna, supaya ari Anjeunna geus sumping urang bisa yakin jeung moal era-era ngadeuheusan dina Poean sumping- Na. - 1 Yohanes 2:28 Dulur-dulur oge kudu kitu, kuatkeun hate, moal lila deui ge Gusti sumping. - Yakobus 5:8 "Nya kitu maraneh oge kudu caringcing ngadago pisumpingeunana Putra Manusa, sabab pisumpingeuna-Na teh dina waktu anu teu kasangka-sangka pisan." - Lukas 12:40 SIG PIUH KU ROH ALLAH Dengekeun ari kami negor, kami rek mere pepeling, sarta ngabagi kanyaho kami ka maraneh. - Siloka 1:23 "Kudu tarobat, jeung kudu dibaptis kalawan asmana Yesus Kristus, tangtu dosa-dosa aranjeun dihampura sarta bakal narampa sih kurnia Allah, nya eta Roh Suci." Aranjeunna dieusian Roh Suci, jadi kacida laludeungna nguarkeun pangandika Allah. - Rasul-rasul 2:38b; 4:31b Nginum anggur ulah nepi ka mabok, matak ruksak awak, sabalikna kudu kacicingan ku Roh Allah. Tina hal naon bae kudu muji sukur ka Allah Rama, bari nyebut pajenengan Gusti urang Yesus Kristus. Reujeung batur kudu patunduk-tunduk, cirining ajrih ka Kristus. - Epesus 5:18, 20-21 Sabab Allah ku manten oge aya jeung barangdamel di aranjeun, supaya aranjeun daraek jeung saranggup ngalakonan tujuan pangersa-Na. - Pilipi 2:13 Tarerang yen diri aranjeun teh gedong Allah? Tarerang yen di jero diri aranjeun teh aya Roh Allah? Aranjeun teh ku Allah geus digaleuh, dibayarna lunas, anu matak raga aranjeun kudu dipake ngamulyakeun Allah. - 1 Korinta 3:16; 6:20 If you are interested in receiving additional Scripture booklets, write to the publisher in English at the address below or order online: World Missionary Press, Inc. P.O. Box 120 New Paris, Indiana 46553-0120 U.S.A. World Missionary Press Home Page | Go to the Top of This Page